[{"text_idx": "#000002", "text": "Arhitektid Ott Kadarik ja Mihkel Tu\u0308u\u0308r on partnerid Eesti u\u0308hes edukamas bu\u0308roos Kadarik Tu\u0308u\u0308r Arhitektid (KTA), mille kontol on nii erinevas mo\u0303o\u0303tkavas elamuid kui ka olulisi avalikke projekte nagu Eesti paviljon EXPO maailmana\u0308itusel Milanos (2015), Tondiraba ja\u0308a\u0308hall (2014) ja Tammsaare Park (2018), mo\u0303lemad Tallinnas. Loenguo\u0303htul po\u0303rgatavad bu\u0308rookaaslased ja muidu head so\u0303brad mo\u0303tteid erinevatel teemadel. Kumb on kahe partneriga bu\u0308roos Batman, kumb on Robin? Kas Aidu pu\u0308ramiidid 2030, mille suurejooneline makett on eksponeeritud muuseumi pu\u0308sina\u0308itusel, oli kunstiprojekt, arhitektide pullitegemine vo\u0303i pa\u0308ris asi? Mis on algupa\u0308ra arhitektuuris ja kust arhitekt seda ostmas vo\u0303i otsimas ka\u0308ib? Mis on sarnasused-erinevused konkursihundi ja PO\u0308FFi hundi vahel? Oma endistest, praegustest ja tulevast tegemistest tulevadki nad ra\u0308a\u0308kima. Ja ko\u0303ike seda ikka la\u0308bi iseloomuliku huumoriprisma, kust ei ja\u0308a\u0308 puudu nii eneseirooniast kui ka lihtsalt koomuskist."}, {"text_idx": "#000003", "text": "Ott Kadarik ja Mihkel Tu\u0308u\u0308r on mo\u0303lemad lo\u0303petanud Eesti Kunstiakadeemia arhitektuuri ja linnaplaneerimise osakonna, vastavalt 2000. ja 2001. aastal. To\u0308o\u0308tanud erinevates arhitektuuribu\u0308roodes, millest ma\u0308rkimisva\u0308a\u0308rseim oli 2002. aastal koos Villem Tomistega asutatud Kosmos AB, mis uuendas 2000. aastate alguse Eesti arhitektuuripilti. Alates 2010. aastast veavad nad koos bu\u0308rood Kadarik Tu\u0308u\u0308r Arhitektid. Vo\u0303itnud hulgaliselt arhitektuuripreemiad, sh Eesti kultuurkapitali aastapreemia 2015, betooni- ja puidupreemiad ning va\u0308ga suurel hulgal erinevate arhitektuurikonkursside auhindu. Mo\u0303lemad on Eesti Arhitektide Liidu liikmed ja to\u0308o\u0308tavad Tallinna Tehnikako\u0303rgkoolis o\u0303ppejo\u0303ududena."}, {"text_idx": "#000004", "text": "ELAV RUUM on Eesti Arhitektuurimuuseumi loengusari, kus astuvad u\u0308les nii arhitektid, ajaloolased, muinsuskaitsjad kui ka teised ruumispetsialistid. Muuseum soovib populaarses vormis tutvustada arhitektuuriajalugu, tegevarhitektide loomingut ning ka\u0308sitleda publiku osalusel meie elukeskkonnas toimuvaid muutusi. Sari on suunatud ko\u0303igile ruumist, arhitektuurist, selle la\u0308hiajaloost ja ta\u0308napa\u0308evast huvitatud inimestele. Loengusari on mo\u0303tteline ta\u0308iendus arhitektuurimuuseumi pu\u0308sina\u0308itusele \u201eELAV RUUM: sajand Eesti arhitektuuri\u201d, mis tutvustab siinse professionaalse arhitektuuri- ja ruumikultuuri arengut la\u0308bi 20. sajandi."}]